Láthattad, milyen előnyökkel jár egy szekta vezetése.
Szex,
drogok,
és még egy kis rock and roll is.
De sajnos a mézeshetek nem tartanak örökké.
Csatlakozni egy szektához eleinte nagyon izgalmas.
De ahogy beáll a rutin,
rájöhet az ember, hogy valami nem stimmel.
Ha úgy érzed, lassan ellened fordul a hangulat,
van egy bevált módszerünk a kontroll visszaszerzésére.
Emelni kell a tétet.
Itt jön a képbe az apokalipszis.
APOKALIPSZIS
Sokkal könnyebb irányítani az embereket, ha úgy érzik, veszély közeleg.
Aki a világ végét várja, az nem kérdőjelezi meg a vezetőt.
Ennek Marshall Applewhite, a követőinek csak Do volt az igazi mestere.
A társával, Bonnie Nettlesszel, azaz Tivel évtizedekig vezették követőiket.
Azt ígérték, a Menny Kapuja tagjait elvezetik a Földről
az örök életbe a galaxis túlsó végén.
FELEMELKEDÉS
Átmosták az agyunkat, hogy könnyen elfogadjuk a halált.
Pedig vannak alternatívák.
Szállj fel az űrhajóra,
és tanuld meg Dótól, hogy nem kell félned a világ végétől,
ha te jól jössz ki belőle.
HOGYAN VÁLJUNK SZEKTAVEZÉRRÉ
ÍGÉRJ ÖRÖKKÉVALÓSÁGOT!
Marshall Applewhite és Bonnie Nettles,
ismertebb nevükön Ti és Do
a kereszténységet és a New Age-es miszticizmust
egy jó adag sci-fivel keverték,
hogy kiszakítsák követőiket a társadalomból,
és felkészítsék őket egy csillagközi útra az örökkévalóságba.
Egy idő után meggyőzték a követőiket,
hogy ők nem emberi lények,
hanem egy másik világból jöttek.
Nem egyik napról a másikra történt.
A Menny Kapujáról mindenkinek a 97-es esemény ugrik be, a tömeges öngyilkosság.
De a szekta a 70-es években indult, és úgy 20 éven át működött.
Mi még régebbről kezdünk.
1. TÉNY: MARSHALL HERFF APPLEWHITE EGY KERESZTÉNY GYÜLEKEZETBEN NŐTT FEL
Marshall Herff Applewhite 1932-ben született, Texasban.
Az apja közismert presbiteriánus lelkész volt.
A hangsúly a megtérésen, a megváltáson, és hasonló témákon volt.
Herff olyan akart lenni, mint az apja, hogy legyen értelme az életének.
Eleinte azt hitte, ezt a zenetanításban találhatja meg.
Előadóművész volt és zenetanár.
Elég jóképű volt.
Szép volt a haja, kék szeme volt.
De kiderült, hogy nagyobb dolgokra hivatott.
A 70-es évek elején
felkavaró vallási, spirituális élményeket kezdett tapasztalni.
Hangokat hallott, és valamiféle hivatástudat alakult ki benne.
Úgy érezte, valami fontos feladata van,
és nem csak zenét kell tanítania Texasban.
2. TÉNY: APPLEWHITE HIVATÁSTUDATÁT BONNIE LU NETTLES ERŐSÍTETTE MEG 1972-BEN
Bonnie meggyőződéses New Age-hívő volt.
Addigra már szeánszokat vezetett és asztrológiával is foglalkozott.
Kiolvasta a csillagokból, hogy Herff sorsa összekapcsolódik az övével.
Kezdettől fogva a sorsuknak érezték,
hogy valami új, különleges, radikális dolgot alkossanak.
3. TÉNY: APPLEWHITE ÉS NETTLES SPIRITUÁLIS ÚTRA INDULTAK
Bejárták kocsival az országot, és próbáltak rájönni,
mi az élet értelme, és mi az ő feladatuk.
Rájöttek, hogy a közös sorsuk az,
hogy tanúi legyenek a bibliai végidőknek.
De Marshall és Bonnie nem Jézust várták,
hanem egy másik megmentőt.
Úgy gondolták, a megmentők űrhajóval jönnek.
A kiválasztottak szó szerint felemeltetnek a mennyekbe,
a világűrbe,
a többieket pedig feldolgozzák,
mielőtt megsemmisül a bolygó.
Aki ilyen fontos dologra jön rá,
az nem tarthatja meg magának.
Úgy érezték, ez a sorsuk, ez a küldetésük.
„Nálunk van a kulcs.”
Bejön a magabiztosságuk.
De hogy győzték meg az embereket?
TAKTIKA: ALAPOZD MEG A HITELESSÉGEDET
A próféták azt is látják, amit más nem.
Ez egy ajándék!
A szektavezérek azt mondják,
ők próféták, akik az igazságot hirdetik.
Az egyszerű földi halandók nehezen érthetik meg Isten tervét,
a szektavezér viszont érti a tervet.
A többiek tudatlanok.
A te dolgod fényt gyújtani az éjszakában.
Bonnie és Marshall,
azaz Ti és Do is pont erre törekedtek.
Óriási erejű igazsággal rendelkezünk,
amit bárki meg tud érteni.
23 ÉVVEL A TÖMEGES ÖNGYILKOSSÁG ELŐTT
A páros karrierje kezdetén
az intergalaktikus jövendöléseik sok sci-fi rajongót vonzhattak.
A 70-es években sokakat érdekelt az ufológia, az űrlényészlelések,
a becsapódó repülő csészealjak.
Valódi tudósok, kormányzati vezetők
és katonai vezetők komoly dologként kezelték az UFO-k kérdését.
Az első évben viszont
Applewhite és Nettles tanai mindössze egy követőt szereztek nekik.
ÉN BESZÁLLOK!
De ha elsőre nem vevők az üzenetedre,
talán csak jobban kéne eladnod.
1975 tavaszán
Ti és Do megérkeztek a San Fernando-völgybe,
ahol New Age-rajongóknak tartottak előadást.
A gyűlésen több mint 80 ember vett részt.
Nem keltettek túl nagy érdeklődést,
amíg Do meg nem osztotta új kinyilatkoztatását.
Az a helyzet,
hogy Do nem is Marshall Herff Applewhite,
hanem egy következő szintű űrlény.
A következő szint egy mennyei dimenzió,
amit fejlett és halhatatlan idegen lények uralnak.
Aki követi Ti és Do tanításait,
az szintén elérheti ezt a paradicsomot.
Belőled is tökéletes űrlény lehet,
és te is felemelkedhetsz
egy űrhajóval az űrbe.
Meredek üzenet,
de a hallgatóságnak bejött.
Egy évnyi próbálkozás után
a következő szinttel Ti és Do végre befutottak.
A jelenlévők közül
úgy 20-30-40 ember csatlakozott is hozzájuk.
Ahogy az űrduó folytatta a toborzást,
egyre több embert találtak, akit megérintett az üzenetük.
Például Sawyert, aki 18 évig volt a csoport tagja.
Kerestem az igazságot. Sok mindenre nyitott voltam.
Egyik út sem igazán tetszett,
amíg meg nem ismertem Ti és Do információit.
És ez nagyon megfogott. Minden szavukat elhittem.
Meglepődtél? Nem érdemes.
Az univerzum örök rejtélyei a szektavezérek szakterülete.
Az emberi természetnek része,
hogy meg akarjuk érteni az érthetetlen dolgokat.
Szeretnénk, hogy összeálljon a kép. A kulcsösszetevő az,
hogy elhiszed-e, hogy a vezér többet tud nálad,
jobban érti nálad a dolgokat, és igaza van.
Ti és Do tekintélyt szereztek,
és elkezdték építeni a csapatukat.
De mielőtt a követőid elindulhatnának a megváltás felé,
meg kell tudnod, alkalmasak-e rá,
és nem fognak-e túl sokat kérdezősködni.
Gatyába kell ráznod őket, mielőtt útra kelnek az űrbe.
TAKTIKA: VÁRD EL A TÖKÉLETESSÉGET!
Az örök életre a legjobban szigorú szabályokkal lehet felkészülni.
A tisztaság megkövetelése a tagoktól
tökéletes módja az emberek irányításának, mert a tisztaság lehetetlen.
Ezzel elérik, hogy a tagok szégyenben éljenek,
mert tudják, hogy még nem tökéletesek, még nem érték el a célt.
Ez jó módszer a csoport iránti hűség fenntartására.
Ezért a jó szektavezérek tudják: magasra kell tenni a lécet.
Sun Myung Moon háromnapos szexrituálét írt elő a friss házas követőinek.
Különböző pozíciókban kellett szerelmeskedniük Moon képe előtt,
hogy bűntelenül születhessenek újjá.
Asahara Shoko egyes tanítványait arra kötelezte,
hogy kötszernyeléssel hánytassák magukat,
ami majd megtisztítja az emésztőrendszerüket.
Mario Pianesi étrendguru szigorú makrobiotikus étrendet írt elő követőinek,
amiről azt ígérte, minden bajukra orvosság.
A csoportot végül felszámolták,
miután a tagoknál hiánybetegségek és más problémák léptek fel.
Ahogy Ti és Do egyre több követőt gyűjtött,
az ambícióik is növekedtek.
Úgy gondolták, az űrre készülnek.
Egyértelmű és szigorú szabályok voltak mindenre az edzéstől a táplálkozásig.
A csoport tagjai úgy éltek, ahogy szerintük a következő szinten élnek.
Do és Ti a pillangó képét használták illusztrációnak.
Aki pillangóvá akar válni, az nem élhet tovább hernyóként.
Azaz nem élhet emberként.
Nem kötődhet a családjához, a szüleihez, a testvéreihez, a gyerekeihez.
Nem kötődhet az élet örömeihez.
Aki igent mondott a Menny Kapujára,
annak szinte minden másra nemet kellett mondania.
Például az alkoholra,
a drogokra,
NEM
a gyorséttermekre, az arcszőrzetre,
az ékszerekre,
és mindenre, amit kikapcsolódásnak lehet nevezni.
És ez még nem minden.
A követők lemondtak a médiáról, a személyes preferenciáikról,
és minden olyan állásról, ami akadályozza a szolgálatukat.
De a Menny Kapuja frissített életmódja nem mindenkit vonzott.
Voltak, akik úgy vélték,
hogy tovább kéne lépniük az emberi szintről,
de néha egy spangli azért belefér.
Ha tökéletességet vársz el, annak mindenkire vonatkoznia kell,
úgyhogy Ti és Do még szorosabban fogták a gyeplőt.
MEDICINE BOW-I NEMZETI ERDŐ
Wyomingban elmondták: a maradóknak be kell tartani a szabályokat.
A csoport gyűlésén Ti és Do elmondták a tudnivalókat.
A követőknek le kell nyírniuk a hajukat, és a táborban kell élniük.
Szigorú napirendet vezettek be: böjtölés, imádkozás, asztrológia,
és a követők emberi agyát fejlettebb, idegen aggyá alakító meditáció.
Az emberi gondolatok elengedése érdekében hangvillákat ütögettek a fejükhöz,
és órákig összpontosítottak a hangjára.
A lustálkodók kiszűrése érdekében
Ti és Do párokba rendeztek a követőket,
hogy irányítsák a viselkedésüket és az érzéseiket.
Egész nyáron ez ment.
A cél az emberi, emlősi elme levetkőzése volt,
mert a következő szinten nincs emlősi elme.
Egyesek feladták, és elmentek,
de a maradók egyre közelebb kerültek sorsuk beteljesítéséhez.
Egy szekta zárt rendszer. A tagok nem találkoznak a valósággal.
Mindent mindenki ugyanúgy csinál,
és ezzel megerősítik egymásban, hogy az úgy helyes.
De a legelkötelezettebb követőknek is
van egy nehezen elnyomható tökéletlensége.
A szexualitás, a szexuális gondolatok teljesen tabuk voltak.
Az emberi szexualitástól az ember embernek érzi magát, és ezt nem akarták.
És értelme sincs.
A következő szinten nem lesz szexualitás.
Az űrhajóikon nem szaporodnak, nincs szexuális életük.
Minden erőnket a következő szint elérésére kell fordítanunk, ami nehéz feladat.
Persze a cölibátust könnyebb elrendelni, mint betartani,
de mindenre van megoldás.
Arra jutottak, a kasztrálás segíteni fog.
A Menny Kapujának több tagja is
úgy érezte, egyszerűbb kasztráltatni magukat,
mint együtt élni az emberi test által termelt hormonokkal.
Probléma megoldva.
Ez a hasznos kis nyisszantás
még közelebb vitte Do követőit a tökéletességhez,
és új szintre emelte a hűséget.
Mindenki a vezető belső körébe akar tartozni.
Ez versengéshez vezethet,
ahol mindenki bizonyítani akarja, hogy ő a leghűségesebb követő.
De néha a legeltökéltebb követők is meginognak.
Az ilyen esetekre is kell egy terv.
TAKTIKA: HALLGATTASD EL A KÉTKEDŐKET
A szekták hiedelmei sokszor olyanok, mint a kártyavár.
Ha egy elemét megcáfolják,
az egész összedől.
Ezért nagyon fontos elfojtani a kritikus gondolkodást.
Mutatunk egy módszert.
A gondolatmegsemmisítő klisék a szektavezérek klasszikus technikái.
Ezek gyakran használt kifejezések,
amelyek akadályozzák az önálló gondolkodást és a kérdezést.
Nem ismerős?
Talán pár példa segít.
„A média hibája. Bennük nem lehet bízni.”
- „Még kötődsz.” - „Ne hagyd, hogy a félelem uraljon!”
„Ha ezt megkérdőjelezed, még dolgoznod kell magadon.”
„Nem veszed komolyan a felvilágosodást.”
Kell egy egész sor ilyen jól hangzó nyelvi stoptábla,
amik egységesítik a közösséget, míg végül mindenki ugyanazt szajkózza.
De ha a retorikai trükkök ellenére is sok a kérdés,
nyugodtan írd át az egész szótárat!
NYELVLECKÉK TIVEL ÉS DÓVAL
Ti és Do saját nyelvet alkotott a csoportnak
a földönkívüli ideológiájuk megerősítésére.
A házaikat hajónak nevezték.
Azt akarták, hogy az ételt üzemanyagnak hívjuk.
A konyhát táplabornak, a mosodát szállabornak hívták.
Nem elmentél otthonról pénzért dolgozni,
hanem részt vettél egy hajón kívüli feladatban némi pálcikáért.
A saját emberi testüket járműnek hívták,
a nemi szerveket csöveknek,
az alsóneműt pedig üléshuzatnak.
A saját nyelv saját szubkultúrát teremtett.
A Menny Kapujában
a tagok nyelve és gondolkodásmódja
csak a csoporton belül volt értelmezhető.
Minden ismerősöd, aki még az emberi szinten rezeg,
bolondnak fog nézni téged.
12 ÉVVEL A TÖMEGES ÖNGYILKOSSÁG ELŐTT
De bárhogy is próbálod átkeretezni a valóságot a követőidnek,
mindig találnak újabb okokat a kételkedésre.
A csoport úgy tíz éve létezett, amikor Bonnie Lou Nettles rákos lett.
Végül sok szervén áttét lett, és néhány hónap alatt meghalt.
Bonnie halála megrázta a csoportot.
Először is nem kellett volna meghalnia, hiszen elvileg nem is ember volt.
Mégis egy nagyon emberi betegsége lett.
Do egy időre elvonult.
A tagok azon tűnődtek, feloszlik-e a csoport, vagy mi lesz.
Mit tegyél, ha az örökkévalóság felé vezető úton akadályokba ütközöl?
Eltaláltak!
TAKTIKA: VÁLTOZTASS A FORGATÓKÖNYVÖN
Ha a szektavezérek minden jóslata valóra válna, nagyon más világban élnénk.
De a profik nem hagyják, hogy a problémák kifogjanak rajtuk.
Ha egy jövendölés nem válik valóra, elég a célokon változtatni.
Bármi is történt, annak úgy kellett lennie.
A hitrendszert pedig az eseményekhez igazítják.
Hogy miért okozott ekkora problémát az alapító Ti halála?
Ti és Do eredeti tanítása szerint a következő szint csak testben érhető el,
és amikor eljön az ideje,
el fogják vezetni a csoportot egy helyre,
ahol megjelenik egy UFO, és elragadja őket a sugárnyalábjával.
Ott végre találkozhatnak a következő szint idegenjeivel,
és bekapcsolódhatnak az örökös utazásba.
Persze Tinek ez nem jött össze.
Senki nem jött el a következő szintről, hogy meggyógyítsa.
Várták, hogy történjen valami, de nem történt.
Szektavezérnek lenni azért jó, mert az ember lehet rugalmas.
Do azt mondta, ez a következő szint tervének része: a vezető elhagyta testét.
Tit magához szólította a következő szint,
hogy onnan vezesse tovább a csoportot.
Do majd mindennap beszél vele.
Micsoda kreativitás!
De mielőtt Do új pályára állította volna a hajót,
ellenőrizte, hogy mindenki becsatolta-e magát.
Néhány hónappal Bonnie halála után
Do kérdezett valamit a követőitől.
Azt mondta, valami változott rajta,
és érdekelte, hogy észrevettük-e.
Eszembe jutott,
hogy gyűrűt visel. Azt mondta, ez a Ti felé való hűségét jelképezi.
Nem egy hagyományos házasság, hiszen Ti meghalt.
De Dónak ez csak a kezdet volt.
Mindenkinek hozott gyűrűt.
Beült a kapitányi székbe,
és egyenként mindenkit magához hívott.
A fejemre tette a kezét,
az arcom két oldalára.
Azt hiszem, homlokon csókolt.
Láttam, hogy ez számára nagyon komoly dolog, és ez megérintett.
Úgy éreztem, szeret.
Ez volt Do nagy napja.
A csoportos esküvő elkötelezte a tagokat a Menny Kapuja jövője iránt.
És ami még fontosabb: Do iránt.
Do hatalma megnőtt.
Azért nőtt meg,
mert nagyobb hangsúlyt helyezett a benne való hitre.
De mit ér a földi hatalom ilyen időkben?
A crack, a kokain legaddiktívabb típusa végigsöpör New York utcáin.
A helyzet rémálomba illő: a szél még mindig viszi a sugárzó anyagot.
Az AIDS-vírus véren keresztül terjed.
Do arra jutott, hogy a világ földi pokollá vált.
Amúgy káromkodhatok?
- Igen. - Oké. Jobb rákérdezni.
Szóval a világ elcsesződött, és nem lehet rajta segíteni.
Tudtuk, hogy van egy határ,
és a Föld bolygó
nem bírja a végtelenségig.
Tudtuk, hogy jön az újrahasznosítás.
De nem tudták, hogy mindenkit le fognak-e ölni, vagy megsemmisül a bolygó.
A lényeg az volt, hogy elhagyják a Földet.
A csoport végig ezt tervezte.
De a gyors meneküléshez hátra volt még egy elég meredek lépés.
Do és a csoport a következő szintre jutás gyorsítására törekedett,
és megszületett az új teológia.
Elkezdtek hinni abban, hogy a lélek elhagyhatja a testet.
A testet járműnek nevezték, és csak a lélek tárolójaként gondoltak rá.
A lényeg a szellem,
az esszencia, az én.
Kezdték komolyan venni
és hangoztatni azt az elképzelést, hogy a járművet el kéne hagyni.
Azaz az öngyilkosságot.
Az új világ lassan kézzelfogható.
Lelkesen várták az utazást.
Végre elérhetik azt,
amiért annyi éve küzdenek. Eljuthatnak a következő szintre.
Hála az okos manőverezésnek,
vár az örökkévalóság, és a követőid is jönnek.
Már csak egy kérdés maradt.
Honnan tudod, mikor indulhattok?
TAKTIKA: AZONOSÍTS EGY JELET
Mindenki arra vágyik, hogy része legyen valami önmagán túlmutatónak.
Főleg a szektatagok. És mi mutat túl rajtunk?
Egy isteni jel.
Ha a végjátékra készülsz,
járj nyitott szemmel,
mint a végítélet többi prófétája.
A holland szektavezér, Heinrich van Geene
meggyőzte Efraïm nevű csoportját, hogy a szeptember 11-i terrortámadások
a közelgő világvégét jelzik,
és év végéig el fognak ragadtatni a mennyországba.
Asahara Shoko azt hirdette az Aum Sinrikjóban, hogy egy 1995-ös földrengést
egy amerikai gép okozott, amit a világvége beindítására építettek.
Monte Kim Miller, az Aggódó keresztények vezetője szerint
a Szovjetunió 1991-es összeomlása
a végidők közeledtét jelzi,
és a követőit Jeruzsálembe küldte,
hogy beindítsák az armageddoni csatát.
Nem sikerült.
Az örökkévalóságot váró Do és a Menny Kapuja keresték a jelet.
A 90-es évek végén keresni kezdték a világvégére utaló jelet,
amit a Hale–Bopp-üstökösben találtak meg.
Ez a legfényesebb üstökös, amely 1577 óta áthaladt a Naprendszeren.
Ez egy csodálatos üstökös volt.
Hosszú és fényes csóvája volt.
És ami még fontosabb,
a Menny Kapuja tagjai úgy hitték, hogy egy UFO követi.
Ez a gondolat rendkívüli megbízható forrásból származott:
egy rádióműsor névtelen betelefonálójától.
- Chuck, üdv a műsorban! - Kösz, Art! Örülök, hogy itt lehetek.
Egy amatőr csillagász azt állította,
hogy az ő képén látszik,
amit a kormány kicenzúrázott a hivatalos képekről,
hogy eltitkolják az UFO létezését.
Talán olyat láttak, ami megijesztheti az embereket.
És neked van róla felvételed?
Az UFO-s elméletet végül cáfolták, de a Menny Kapuja tanaihoz jól illett.
Kiszámolták, hogy 1997 márciusában lesz a legközelebb a földhöz.
Pont húsvétkor.
Ez illett a sztorijukba, mert szerintük
2000 éve próbálták először elhozni a következő szint hírét a földre.
Úgy gondolták, az üstökös egy jel, hogy ideje távozniuk.
A szűkös határidők mindig segítik a koncentrációt.
Sokaknál ez okozza a problémát, sokakat ez tart a szektában.
Mindig ott motoszkál belül, hogy mi van, ha a szektának van igaza?
Félnek, hogy kimaradnak belőle.
A KIMARADÁSTÓL VALÓ FÉLELEM
Eljött az ideje a továbblépésnek, eljött az ideje az aratásnak.
Ahogy közeledett a járművek elhagyásának ideje,
a csoport alaposan megtervezte az indulást.
Weboldalt készítettek,
könyvet írtak,
és videókat készítettek végső gondolataikról.
Még sajtótájékoztatót is kiadtak:
„A Menny Kapuja csapata hamarosan meghaladja az emberi szintet az űrben”.
Találtak egy könyvet, amit halálos betegeknek írtak
az öngyilkosságról.
Ezt követték.
Por formájában barbiturátokat csempésztek Mexikóból a nyugodt utazás érdekében.
Aztán összeállították az öltözéküket a nagy napra.
Kivitték a szemetet, kifizették a könyvtári pótdíjat,
és elküldték a magyarázó videókat a legnagyobb újságokhoz.
Az utolsó cselekedetük?
Lezárták a hajónaplót,
amit a 80-as évek óta vezettek.
VÁRHATÓ VISSZATÉRÉS: SOHA!
A várható visszatérés alá az egyik tag egyszerű üzenetet írt.
Hónapokig készültek rá,
és három nap alatt valósították meg
1997. március 22. és 24. között.
Itt 39 öngyilkosság történt.
A csoportnak két nővér is a tagja volt. Pudingba keverve osztották a mérget,
illetve valami vodkás keveréket is.
A folyamat végén a nővérek zacskót húztak a tagok fejére.
Do tanítása szerint
39 tag megmenekült a földi nyomorúságból, és szabaddá váltak.
Úgy gondolom, űrhajókon vannak
a következő szinten valahol az űrben.
Akár efölött az épület fölött is lehet a hajójuk.
És mi nem is látjuk.
San Diegóban…
A média szokás szerint tapintatosan kezelte az ügyet.
A San Diegó-i seriffi hivatal emberei a halál házára bukkantak.
A társadalom nem úgy reagált, ahogy remélték.
Azt hitték, sokan csatlakozni fognak. De csak kinevették őket.
Marshall Applewhite!
Le a kalappal, mindenben igazad volt.
Az üstökös, az űrhajó… Mindenben! Gratulálok, szép munka!
Nagyon köszönöm, Ted!
Az emberek kegyetlenek, és nem tudják, hogy a vakhit
hova juttathatja az embert.
Igen, ezek nehéz idők voltak.
Amikor letettem azt a pohár fenobarbitált,
azért átfutott rajtam, hogy ez nem volt jó ötlet.
Marshall Applewhite-ra és követőire
végül a halálnál is rosszabb sors várt.
Veszélyesnek és bizarrnak tartották őket, de leginkább nevetségesnek.
Ezt egy szektavezér sem fogadhatja el!
Ezért utunk következő leckéje
az imidzs kialakításáról szól.
Ha jól csinálod, közkedveltté is válhatsz!
Legközelebb Japánba látogatunk, ahol Asahara Shoko,
az Aum Sinrikjó japán jógaszekta lebegő mestere
mesterien formálta a róla és követőiről kialakult képet,
miközben titokban maga is az apokalipszist szervezgette.
A feliratot fordította: Lipták András